OpenLLM-France/wikimedia huggingface dataset:
# Andoni Egaña

Andoni Egaña Makatzaga (Zarautz, Gipuzkoa, 1961eko urriaren 2a) bertsolaria eta euskal idazlea da. Lau aldiz irabazi du Euskal Herriko Bertsolari Txapelketa Nagusia, lauak jarraian: 1993, 1997, 2001 eta 2005; beste inork ez du halakorik lortu. Euskal Filologian lizentziatua, euskaltzain urgazlea da.
Bertsolaritzan ezaguna bada ere, telebistarako gidoiak ere idazten ditu eta hainbat esparru landu ditu literaturan, baita kazetaritzan ere.
Bertsolari gisa, ikerketa-lanak eginak ditu bai bertsoaren sorkuntzaz eta bai bertsolaritzaren mugimenduaz. Aitzindarietako bat da gaur egungo bertsolaritzari buruzko teorizazioan.
Artikulu asko idatzi ditu El Diario Vasco-n, Euskaldunon Egunkaria-n, Argia-n, Berria-n, eta disko batzuk ere egin ditu.

## Bertsolaritza
### Txapelketak

* Bertsolari Txapelketa Nagusia:
** Txapelduna (4): 1993, 1997, 2001 eta 2005
** Finalista (7): 1986, 1989, 1993, 1997, 2001, 2005, 2009.
* Gipuzkoako Bertsolari Txapelketa:
** Bigarrena 1991an.
** Herri arteko Bertsolari Txapelketa (1): 1999 (Zarauzko taldean)

### Sariak

* Lizardi saria (1): 1982
* Zarauzko Kopla Txapelketa (1): 2016

## Lanak
### Narratiba

* Sokratikoek ere badute ama ipuin bilduma (1989, Erein)
* Pausoa noiz luzatu (1998, EEF-Alberdania). 1999 Euskadi Literatura Saria.

### Saiakera

* Hogeita bina (2004, Hariadna)
* Zozoak beleari (1997, Alberdania): Jon Sarasuarekin batera

### Haur eta gazte literatura

* Mendian (2000, Alberdania)
* Zaudete geldi pixka batean (1999, Elkar)
* Niri ez zait futbola gustatzen, eta zer? (2000, Elkarlanean)

### Biografia

* Imanol Urbieta. Luzea da bidea (2002, Ibaizabal)
* Basarri (1999, Sendoa)

### Artikuluak

* Aitaren batean (1990, Elkar)

### Beste generoak

* Bat-bateko bertsolaritza: gakoak eta azterbideak (2001, Bertsozale elkartea) Jon Sarasua eta Joxerra Garciarekin batera. Lau hizkuntzatan argitaratu da.

### Diskak

* Tximeletak sabelean (1994, Kea). Bertso musikatuak.

## Erreferentziak

* ↑ Euskaltzain urgazleak - E. (Noiz kontsultatua: 2017-03-24).
* ↑ «Andoni Egaña Makazaga» Euskomedia (Noiz kontsultatua: 2017-04-07).

## Ikus, gainera

* Zarauztar ospetsuen zerrenda

## Kanpo estekak

* «Andoni Egaña», Literaturaren Zubitegia.
* Elkarrizketa Argia astekarian
* Andoni Egaña BDB Bertsolaritzaren datu-basea
* Datuak: Q8198780
* Multimedia: Andoni Egaña / Q8198780
* Aipu famatuak: Andoni Egaña
# El viaje a ninguna parte (filma)

El viaje a ninguna parte 1986ko Fernando Fernán Gómez espainiar zinema zuzendariaren filma da, izen bereko eleberrian oinarrituta. Hiru Goya Sari irabazi zituen.

## Sinopsioa

Oharra: Atal honek istorio osoa edo amaiera argitzen du.
Gerra Zibil ondoren, antzerki konpainia bateko kideek arazoak dituzte. Bidaian zehar lana maitasunarekin, arazo ekonomikoak familiarrekin, gosea amestutako garaipenarekin nahasten da. Pertsonaia nagusia, Carlos Galván, Don Arturo konpainiako lehen aktore eta zuzendariaren semea da. Carlitosen aita ere bada, komikoa izan nahi ez duen mutikoaren aita. Carlitos konpainian geratzeko konbentzitzen saiatuko dira bai Carlos bai On Arturo.
Bien bitartean, Espainiako gerraostean, zinema hirietara iristen ari da, baita herrietara ere, eta jendeak jada ez du antzerkia ikusi nahi, eta horrek zalantzazko bihurtzen du konpainiaren etorkizuna. Apurka-apurka, lankideek Carlos abandonatzen dute, eta etorkizun bat bilatu beharko du hiriburuan.

## Aktoreak

* José Sacristán (Carlos Galván)
* Laura del Sol (Juanita Plaza)
* Juan Diego (Sergio Maldonado)
* María Luisa Ponte (Julia Iniesta)
* Gabino Diego (Carlos Piñeiro)
* Nuria Gallardo (Rosita del Valle)
* Fernando Fernán Gómez (Don Arturo)
* Queta Claver (Doña Leonor)
* Emma Cohen (Sor Martirio)
* Agustín González (Zacarías Carpintero)
* Carlos Lemos (Daniel Otero)
* Miguel Rellán (Dr. Arencibia)
* Simón Andreu (Solís)
* José María Caffarel
* Carmelo Gómez
* Tina Sáinz
* Nacho Martínez
* Mónica Molina
* Cándida Losada
* Antonio Gamero
* Helena Fernán Gómez

## Kanpo estekak

* Datuak: Q3311310
# Marc Armspach

Artikulu hau komikigileari buruzkoa da; beste esanahietarako, ikus «Marko».
Marc Armspach, Marko ezizenaz ezaguna, (Bordele, Frantzia, 1969ko otsailaren 21a) euskal komikigilea da.

## Biografia

Hainbat egunkaritan egon arren lanean, komikigintza du lanbide. 1990 hamarkadan Napartheid aldizkarian kolaboratzaile ohikoa izan zen. Handik aurrera hainbat komiki liburu egin zituen; Orreaga lana argitaratu zuen euskaraz eta Gartxot ere sortu eta animatu zuen Asisko Urmenetarekin batera.
2015ean, Lehen Mundu Gerran abiapuntutzat duen Les Godillots komiki seriea egiten zebilen.

## Erreferentziak

* ↑ «Marc Armspach 'Marko'. Marrazkilaria» Berria 2015eko urtarrilaren 18a.
* Datuak: Q3294356
* Multimedia: Marko Armspach / Q3294356
# Bikoizketa

Bikoizketa zinemako edo telebistako lanetan jatorrizkoak diren ahotsak ordezkatuko dituzten ahotsak grabatzean datzan prozesuari deritzo, jatorrizko hizkuntza beste batengatik aldatuz, lan horren nazioarteko banaketa errazteko. Bideo-jokoen kasuan besterik gabe ahotsa gehietzea ere izan daiteke.
Zehazki, bikoizketa aktore baten jatorrizko dialogo-lerroen birgrabaketa bezala definitzen da, audio-kalitatea hobetzeko edo dialogo horren aldaketak adierazteko. Musika ere ordezkatua izan ohi da filmetan grabaketa bukatu ostean. Filmak, bideoak eta tarteka bideo-jokoak bertoko hizkuntzetan bikoiztuak dira nazioarteko merkaturako. Herrialde gehienetan zineman, telesailetan eta marrazki bizidunetan edo anime zein Manga generoetan egiten da bikoizketa.
Euskal Herrian, ETB 1 zein ETB 3 kateetan ohikoa zen euskarazko bikoizketa, batez ere filmetan eta marrazki bizidunetan, azken urteotan bikoizketa berriek behera egin badute ere.

## Erreferentziak

* ↑ Iratxe Goikoetxea: SOS eukarazko bikoizketa. 2012-03-12, Sustatu.eus
* ↑ Bereziartua Mitxelena, Gorka. (2020-03-15). «Planifikatutako abandonu baten historia» Argia (Noiz kontsultatua: 2020-03-15).

## Kanpo estekak

* Datuak: Q187657
* Multimedia: Dubbing (filmmaking) / Q187657
# Delirious (2006ko filma)

Delirious 2006ko Tom DiCillo estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Les, bigarren mailako pertsonaia ospetsuen argazkilari bat, famatu egingo duen argazkia lortzeko irrikitan dago. Toby ezagutu du, etxerik gabe eta nahastu samar dabilen gaztea, aktore izateko nahia oraindik zehaztugabe duena.

## Aktoreak

* Steve Buscemi : Les Galantine
* Michael Pitt : Toby Grace
* Alison Lohman : K'Harma Leeds
* Kevin Corrigan : Ricco
* Gina Gershon : casting- zuzendaria
* Elvis Costello : bera
* Cinqué Lee : Corey

## Erreferentziak

* ↑ www.sansebastianfestival.com

## Kanpo estekak

* Datuak: Q4471
# Blowup

Blowup, Blow-up edo Blow Up, 1966ko Michelangelo Antonioni italiarrak zuzendutako misteriozko thriller film bat da. Julio Cortázar argentinar idazlearen Las babas del diablo (1959, Deabruaren lerdea) kontakizun laburrean oinarritua dago. David Hemmings, Vanessa Redgrave eta Sarah Miles aktoreek antzeztu zuten.
Cannesko Zinemaldian Urrezko Palma irabazi zuen.

## Argumentua

Oharra: Atal honek istorio osoa edo amaiera argitzen du.
Erresuma Batua, Londres, Thomas (David Hemmings) moda argazkilariak, parke batean argazki saio bat egin ondoren, haiek errebelatzean zerbait ilun eta ezustekoa den itxura ezezagun bat topatuko du.

## Aktoreak

* David Hemmings: Thomas
* Vanessa Redgrave: Jane
* Sarah Miles: Patricia
* John Castle: Bill
* Jane Birkin: Ileoria
* Gillian Hills: Ile marroia
* Peter Bowles: Ron
* Veruschka von Lehndorff: Bere burua antzeztuz
* Julian Chagrin: Mimoa
* Claude Chagrin: Mimoa
* Susan Brodrick: Zaharkin dendako jabea (krediturik gabe)
* Tsai Chin: Thomasen harreragilea (krediturik gabe)
* Jill Kennington: Modeloa (krediturik gabe)
* Peggy Moffitt: Modeloa (krediturik gabe)
* Harry Hutchinson: Dendaria (krediturik gabe)
* Ronan O'Casey: Janen maitalea parkean (krediturik gabe)
* Reg Wilkins: Thomasen laguntzailea (krediturik gabe)

## Kanpo estekak

* Kritika (Cliff de Hory, zinea.eus atarian)
* Datuak: Q658204
* Multimedia: Blow-Up / Q658204
# Flags of Our Fathers

Flags of our Fathers (euskaraz: «Geure Gurasoen Banderak») 2006ko Clint Eastwood estatubatuar zinema zuzendari eta ekoizlearen gerra filma bat da. James Bradley eta Ron Powersen izen berdineko Flags of our Fathers eleberrian oinarritua dago. Bertan, Ryan Phillippe, Jesse Bradford, Adam Beach, John Benjamin Hickey, John Slattery, Barry Pepper, Jamie Bell, Robert Patrick eta Neal McDonough aktoreek antzeztu zuten.
Filmak Iwo Jimako gudua estatubatuar ikuspuntutik azaltzen du, aldiz, estatubatuar zuzendari berdinaren Letters from Iwo Jima filmak gudu berbera japoniar ikuspuntutik azaltzen saiatu zen.

## Sinopsia

Oharra: Atal honek istorio osoa edo amaiera argitzen du.
Filma Bigarren Mundu Gerrako Pazifikoko Gerran zehar jazotako Iwo Jimako guduan girotua dago. Estatubatuar indar armatuen nondik norakoa eta Joe Rosenthal argazkilariak ateratako Iwo Jiman bandera altxatzen argazki ospetsuaren istorioa agertzen duelarik.

## Aktoreak

* Ryan Phillippe: John Bradley, bigarren mailako medikuntza soldadua, bandera altxatu zuten 6 soldaduetatik marinea ez zen bakarra
* Jesse Bradford: Rene Gagnon kaporala
* Adam Beach: Ira Hayes kaporala
* John Benjamin Hickey: Keyes Beech sarjentua
* John Slattery: Bud Gerber
* Barry Pepper: Michael Strank sarjentua
* Jamie Bell: Ralph Ignatowski soldadu soila
* Paul Walker: Hank Hansen sarjentua, lehen bandera altxatzen lagundu zuen gizonetako bat, Harlon Block izeneko soldaduarekin nahastu zuten
* Robert Patrick: Johnson
* Neal McDonough: Dave Severance kapitaina
* Harve Presnell: Dave Severance zahartzaroan
* Melanie Lynskey: Pauline Harnois Gagnon
* Tom McCarthy: James Bradley
* Chris Bauer: Alexander Vandegrift jenerala, Marineen Buruzagi Nagusia
* Gordon Clapp: Holland Smith jenerala, Iwo Jimako inbasioaren arduraduna
* Judith Ivey: Belle Block
* Ann Dowd: Strank andrea
* Myra Turley: Madeline Evelley
* Joseph Michael Cross: Franklin Sousley lehen mailako soldadu soila
* Benjamin Walker: Harlon Block kaporala, Hank Hansen izeneko soldaduarkein nahastua
* Alessandro Mastrobuono: Chuck Lindberg kaporala
* Scott Reeves: Roberto Lundsford soldadu soila
* David Patrick Kelly: Harry S. Truman, AEBtako presidentea

## Kanpo estekak

* Datuak: Q464951
# Funny Face

Funny Face (euskaraz: «Aurpegi Dibertigarria») 1957. urtean plazaratutako film estatubatuarra da, Stanley Donenek zuzendua. Filmaren pertsonai garrantzitsuen aktoreak Audrey Hepburn, Fred Astaire, Kay Thompson eta Michel Auclair dira.
1927an Brodwayen egindako George Gershwinek musikal obran oinarritua dago filma eta oso arrakastatsua izateaz gain, 1957ko National Board of Review-an aipamen berezi batez saritua izan zen argazkilaritza aurrerapenengatik.

## Pertsonaiak

* Audrey Hepburn Jo Stockton
* Fred Astaire Dick Avery
* Kay Thompson Maggie Prescott
* Michel Auclair Professor Emile Flostre
* Robert Flemyng Paul Duval
* Dovima Marion
* Suzy Parker Dantzaria (Pink Number)
* Sunny Harnett Dantzaria (Pink Number)
* Jean Del Val Bizargina
* Virginia Gibson Babs
* Sue England Laura
* Ruta Lee Lettie
* Alex Gerry Dovitch
* Iphigenie Castiglioni Armande

## Kanpo estekak

* Datuak: Q147068
* Multimedia: Funny Face / Q147068
# Hard Candy (filma)

Hard Candy (euskaraz: «Goxoki Latza») 2004ko David Slade britainiarrak zuzendutako thriller pisokologiko film bat da. Elliot Page, Patrick Wilson, Sandra Oh eta Odessa Rae aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
AEB, Los Angeles, Jeff Kohlver (Patrick Wilson) 32 urteko argazkilaria internet bidez Hayley Stark (Elliot Page) 14 urteko neraberekin hitzordu baterako gelditu da. Kafea hartu ondoren, gizonak nerabea argazki batzuk ateratzeko asmoz bere etxera eramango du.

## Aktoreak

* Elliot Page: Hayley Stark
* Patrick Wilson: Jeff Kohlver
* Sandra Oh: Judy Tokuda, bizilaguna
* Odessa Rae: Janelle Rogers
* Erin Kraft: Donna Mauer argazkietan
* Gabe Kerr: Gau zaindarien burua
* Cori Bright: Gau zaindarien nesk

## Kanpo estekak

* Datuak: Q841476
# The Bridges of Madison County

The Bridges of Madison County (euskaraz: «Madison Konderriko Zubiak») Clint Eastwood estatubatuar zinema zuzendari, ekoizle eta aktorearen filma da, Robett James Waller idazlearen izen berdineko eleberrian oinarritua.
Bere antzezpenarengatik, Meryl Streep aktorea 1996ko Emakumezko aktore onenaren Oscar Sarirako izendatua izan zen, nahiz eta azkenean Susan Sarandonek bereganatu zuen.

## Argumentua

Oharra: Atal honek istorio osoa edo amaiera argitzen du.
Filma 1965ean girotuta dago. Francescaren (Meryl Streep) istorioa azaltzen du: Iowako Madison konderriko herri batean bizi den italiar etxekoandre bakartia da, estatubatuar gudari ohi batekin ezkondu eta AEBetara bizitzera joana. Senarra eta seme-alabak azokara joanak direla, Robert Kincaid (Clint Eastwood) National Geographic aldizkariko argazkilaria ezagutu du, haren herriko zurezko zubi estalien argazkiak ateratzeko bertaratua.
Biek elkarrekin igarotako lau egunek eta ezkontzaz kanpoko harreman horrek Francescaren bizitzan sekulako aldaketa ekarri diote.

## Aktoreak

* Clint Eastwood: Robert Kincaid
* Meryl Streep: Francesca Johnson
* Annie Corley: Caroline
* Victor Slezak: Michael Johnson
* Jim Haynie: Richard Johnson
* Sarah Kathryn Schmitt: Carolyn, haurra
* Christopher Kroon: Michael, haurra
* Phyllis Lyons: Betty
* Debra Monk: Madge

## Kanpo estekak

* "The Bridges of Madison County" filmako IMDBko fitxa irakurgai (Ingelesez)
* Datuak: Q399823
# Secrets & Lies

Secrets & Lies (euskaraz: «Sekretuak eta Gezurrak») 1996ko Mike Leigh ingeles zinema zuzendariak egindako film dramatikoa da.

## Sinopsia

Oharra: Atal honek istorio osoa edo amaiera argitzen du.
Hortensek, Londresko klase ertaineko optometrista, adoptatua dela jakin eta bere familia biologikoa bilatuko du. Familia disfuntzionala duen Cynthia langile klaseko emakumea bere ama aurkituko du.

## Pertsonaiak

* Marianne Jean-Baptiste: Hortense Cumberbatch
* Brenda Blethyn: Cynthia Rose Purley
* Timothy Spall: Maurice Purley
* Phyllis Logan: Monica Purley
* Claire Rushbrook: Roxanne Purley
* Elizabeth Berrington: Jane
* Michele Austin: Dionne
* Lee Ross: Paul
* Lesley Manville: Jenny Ford
* Ron Cook: Stuart
* Emma Amos: neska
* Brian Bovell eta Trevor Laird: Hortenseren neba
* Clare Perkins: Hortenseren koinatua
* Jonny Coyne: senargaia

## Kanpo estekak

* Datuak: Q391172
# Smoke (filma)

Smoke (euskaraz: «Kea») 1995eko Wayne Wang eta Paul Auster estatubatuar zinema zuzendarien komedia eta drama filma bat da. Bertan, Harvey Keitel, William Hurt, Harold Perrineau eta Forest Whitaker aktoreek antzeztu zuten.
Gidoia Paul Auster idazleak idatzi zuen, hain zuzen ere, 1990ean The New York Times egunkarian argitaratu zuen istorio labur batean oinarrituz. Berlingo Zinemaldian Zilarrezko Hartzaren saria irabazi zuen.
1995ean Blue in the Face (euskaraz: «Urdina Aurpegian») izeneko jarraipena izan zuen.

## Sinopsia

Oharra: Atal honek istorio osoa edo amaiera argitzen du.
1987ko uda, New York. Brooklyn auzoko tabako-denda baten inguruan euren bizitzak halabeharrezko patuak dituzten hainbat pertsonaien eta beren istorioen topagunea dira: Paul Benjamin (William Hurt) idazleak banku lapurreta batetako bala galdu batek hil zion emaztearen heriotzaren ondoren bere bizitza berregiten saiatzen ari da; Rashid Cole (Harold Perrineau) gaztea haurra zelarik laga zuen bere aita topatzen saiatzen ari da; Cyrus Colek (Forest Whitaker) bere ezker besoaren galera jainkoaren zigor gisa bizi du; azkenik, Augustus Auggie Wren (Harvey Keitel) dendariak bere iraganean haietaz oso harro ez dagoen bizipen eta oroipenak ezkutuan gordetzen ditu.

## Aktoreak

* Harvey Keitel: Augustus 'Auggie' Wren
* William Hurt: Paul Benjamin
* Harold Perrineau: Thomas 'Rashid' Cole (Harold Perrineau Jr. gisa)
* Forest Whitaker: Cyrus Cole
* Stockard Channing: Ruby McNutt
* Victor Argo: Vinnie
* Ashley Judd: Felicity
* Jared Harris: Jimmy Rose
* Deirdre O'Connell: Sue la cambrera
* Michelle Hurst: Izeba Em
* Daniel Auster: lapurra
* Giancarlo Esposito: Tommy
* José Zúñiga: Jerry
* Stephen Gevedon: Dennis (Steve Gevedon gisa)

## Kanpo estekak

* Smoke filmaren IMDBko fitxa irakurgai (Ingelesez)
* filmaren webgunea (Ingelesez)
* Datuak: Q653447
# Euskal Herriko Bertsozale Elkartea

Euskal Herriko Bertsozale Elkartea (EHBE) bertsolaritza babesteko eta sustatzeko asmoz 1987an sorturiko elkarte kulturala da. Egoitza Amasa-Villabonan du, Subijana etxean, zehazki.
Lurraldeetan ere badira elkarteak: Arabako Bertsozale Elkartea, Bertsularien Lagunak elkartea – Baxenabarre, Lapurdi eta Zuberoa eremu dituena -, Bizkaiko Bertsozale Elkartea, Gipuzkoako Bertsozale Elkartea eta Nafarroako Bertsozale Elkartea. Egun, 2.500 bazkide inguru ditu. Hiru lan ildotan egiten du lan Bertsozale Elkarteak: belaunaldiz belaunaldiko transmisioan, bertsotarako plazen sustapenean eta hedapenean, eta bertsolaritzaren ikerketan. Proiektuen artean entzutetsuena Bertsolari Txapelketa Nagusia da egun.
Aipatutako herrialdeetako elkarteez gainera, bere ekosistema osatzen dute Xenpelar Dokumentazio Zentroak, Mintzola Ahozko Lantegiak eta Lanku Kultur Zerbitzuek.

## Erreferentziak

* ↑ Iñaki Murua, "Euskal Herriko Bertsozale Elkartearen apustu nagusiak"
* ↑ www.eke.org: Euskal Herriko Bertsozale elkartea
* ↑ Diario Vasco: La nueva sede de Euskal Herriko Bertsozale Elkartea se inaugura hoy
* ↑ www.bertsozale.eus: Bertsozale Elkartea

## Kanpo estekak

* Bertsozale Elkartea
* BDB, Bertsolaritzaren Datu Basea
* Mintzola Ahozko Lantegia
* Lanku Kultur Zerbitzuak
* Datuak: Q526522
# Euskal Irudigileak

Euskal Irudigileak-Euskadiko Ilustratzaileen Elkarte Profesionala 2003tik beren eskubide profesionalak defendatu nahi dituzten ilustratzaile guztiak biltzen dituen kolektiboa da. Bilbon du egoitza eta euskal ilustrazioan profesionalki jarduten duten edo jardun nahi duten irudi egile eta sortzaile guztiak biltzea du helburu. Horretarako arreta profesionala eta juridikoa eta sustapena ematen ditu.

## Erreferentziak

* ↑ kulturklik

## Kanpo estekak

* Webgune ofiziala
* Datuak: Q131732999
# Euskal Kulturgileen Kidegoa

Euskal Kulturgileen Kidegoa edo EKKI egile eskubideak kudeatzeko euskal agentzia da. 2014ko urriaren 22an sortu zen.

## Sorrera

2011n hasi ziren proiektua mamitzen; hain zuzen ere, Aitor Esteban Espainiako Kongresuko EAJren diputatuak egile eskubideen agentziak baimentzeko eskumena Gasteiza ekartzea lortu zuenean. 2014ko urriaren 21ean, Eusko Jaurlaritzak baimena eman zion eta hurrengo eguneko Euskal Herriko Agintaritzaren Aldizkarian argitaratu zen ebazpena.

## Helburua eta partaideak

Gardentasuna eta hurbileko harremana indartzea ditu helburu agentziak, eta bost elkarte dira bazkide sortzaileak: Euskal Idazleen Elkartea (EIE), Euskal Editoreen Elkartea (EEE), Musikari - Euskal Herriko Musikarien elkartea, Bertsozale Elkartea eta Euskal Irudigileen Elkarte Profesionala.

## Erreferentziak

* 1 2 Igor Susaeta, «EKKI Euskal Kulturgileen Kidegoa egile eskubideak kudeatzeko agentzia sortu dute», Berria, 2014-10-22

## Kanpo estekak

* Datuak: Q20492491
# Musikari - Euskal Herriko Musikarien elkartea

Musikari - Euskal Herriko Musikarien elkartea beren eskubide profesionalak defendatu nahi dituzten musikari guztiak biltzen dituen kolektiboa da. Horretarako arreta profesionala eta juridikoa eta formazioa ematen ditu. Donostian du egoitza eta Sara Azurza du lehendakaria.
Elkarteak urteak daramatza Artistaren Estatutuaren gainean lanean.

## Erreferentziak

* ↑ kulturklik
* ↑ naiz.eus

## Kanpo estekak

* Webgune ofiziala
# Gaumin

Gaumin argitaletxea Fernando Morillo idazleak sortu zuen, 2011n. Irunen du egoitza.

## Ikus, gainera

* Euskal Herriko argitaletxeen zerrenda
* Durangoko Azoka

## Kanpo estekak

* (Gaztelaniaz) Gaumin argitaletxearen webgunea
* Datuak: Q12258282
# Ibaizabal (argitaletxea)

    Artikulu hau argitaletxeari buruzkoa da; beste esanahietarako, ikus «Ibaizabal (argipena)».
Ibaizabal argitaletxea 1990ean sortu zen. Bere esparrua literatura eta unibertsitate aurreko hezkuntzarena da. Ibaizabal Luis Vives argitaletxe taldearen parte da, Edelvives, Alhucema, Tambre eta Baula argitaletxeekin batera. Bere egoitza Zornotzan (Bizkaia) dago.

## Bibliografia

* Zubeldia, Iñaki: Ibaizabal argitaletxearen bilakaera. - Egan, 1999-3/4, 189-200.

## Ikus, gainera

* Euskal Herriko argitaletxeen zerrenda
* Durangoko Azoka

## Kanpo estekak

* Ibaizabal argitaletxearen webgunea
* Datuak: Q12259346
# Igela (argitaletxea)

Igela argitaletxea 1989. urtean sortutako Euskal Herriko argitaletxe bat da, eta Iruñean (Nafarroa) du egoitza nagusia. Xabier Olarrak, Joseba Urteagak eta Jose Manuel Gonzalezek jarri zuten martxan. Euskarara itzulitako lanak argitaratzen ditu, batik bat.
Zortzi sailetan banatzen da bere bilduma:
* Klis-klasikoak (6 argitalpen)
* EIZIEren Literatura Unibertsala (17 argitalpen)
* Bidelagun saila (4 argitalpen)
* Literatura saila (56 argitalpen)
* Enigma saila (15 argitalpen)
* Mintaka saila (12 argitalpen)
* Sail beltza (24 argitalpen)
* Gabonetako ipuinak saila (4 argitalpen)
2023ko uztailaren 10ean, arazo ekonomikoak medio, argitaletxeak bere ibilbidearen amaiera iragarri zuen. Erein argitaletxeak, Igelaren jabeak, itxiera gezurtatu zuen argitaratutako ohar baten bidez egun berean.

## Ikus gainera

Europako Batzordeak 1997an abiatutako Ariane Programaren (Culture 2000 eta Culture 2007-2013) bitartez diru laguntzak jaso ditu argitaletxeak literatur lanak itzultzeko, hamar urteko epean. Programa horren helburua zen Europako herrien literatur sorkuntzaren eta historiaren ezagutza eta zabalkundea areagotzea; eta Europako herritarrei haiek irizpidean jartzea, literatur, antzerki eta erreferentzia lanen itzulpenaren bitartez. Lan horien artean dago, besteak beste, Xabier Olarrak 2015. urtean itzuli zuen Ulises liburua, zeinak 2016ean Euskadi Saria irabazi zuen.

## Erreferentziak

* ↑ «"Euskarara ekarritako mundu zabaleko autoreen lanak euskal literaturaren parte dira"» Argia (Noiz kontsultatua: 2023-07-10).
* ↑ Gorraiz, Uxue Rey. (2023-07-10). «Igela argitaletxea gelditzea erabaki dute haren jabe diren enpresariek» Berria (Noiz kontsultatua: 2023-07-10).
* ↑ «Igela argitaletxeak gelditzea erabaki du, arrazoi ekonomikoak medio» Argia (Noiz kontsultatua: 2023-07-10).
* ↑ «Igela argitaletxearen itxiera posibleaz eztabaida» sustatu.eus (Noiz kontsultatua: 2023-07-10).
* ↑ Mikel Lizarralde, Uxue Rey Gorraiz. (2023-07-10). «Ereinek azaldu du ez duela erabaki Igela argitaletxea gelditzea» Berria (Noiz kontsultatua: 2023-07-10).

## Kanpo estekak

* Igela argitaletxearen gunea
* Datuak: Q61069408
# Susa

    Artikulu hau argitaletxeari buruzkoa da; beste esanahietarako, ikus «Susa (argipena)».
Susa Euskal Herriko argitaletxea da, Zarautz, Iruñea eta Larrabetzun egoitza bana dituena. 1983an sortu zen.
1988 eta 2017 urteen artean, Gorka Arrese izan zen argitaletxearen editorea. 2018tik, Leire Lopez Ziluagak du ardura hori.

## Egileak

Bertan argitaratzen dituzten egileen artean Jon Alonso, Iñigo Aranbarri, Amets Arzallus, Pako Aristi, Gotzon Barandiaran, Harkaitz Cano, Koldo Izagirre, Miren Agur Meabe, Xabier Montoia eta Juanjo Olasagarre daude, besteak beste.

## Liburu batzuk

* Azken afaria
* Beti oporretan
* Euli-giro
* Fakirraren ahotsa
* Gartzelako poemak
* Gerra txikia
* Iazko hezurrak
* Izurdeen aurreko bizitza
* Miñan
* Mussche
* Ospitalekoak
* Parisen bizi naiz
* Twist
* Urari ostutako poemak

## CC-BY-SA lizentziaduna

Susa argitaletxeko hainbat liburu CC-BY-SA lizentziarekin argitaratu dira. Lizentzia hori sormenezko lanak munduan zehar erraz partekatzeko lizentzia da.
* Edonon erabil daitezke liburu horiek (CC)
* baina edukien iturria zein den aipatu behar da beti (BY), hau da, egilea nor den esatea.
* Liburu horretan aldaketak egin ahal izango dira eta berriro zabaldu, baina lan berri eraldatua ere CC-BY-SA lizentziarekin zabaldu beharko da (SA). Bi baldintza horiek beteta CC-BY-SA lizentziadun edukiak berrerabilita, posible izango da irabazi ekonomikorik lortzea ere.

## Erreferentziak

* ↑ Sarasola Santamaria, Beñat. (2024). «Euskal literatura aldizkariak 1970eko eta 1980ko hamarkadetan» Egan. Euskal literatura aldizkariak eta periferiak 1/2: 50. ISSN 0422-7328..

## Ikus, gainera

* Euskal Herriko argitaletxeen zerrenda
* Durangoko Azoka
* Miñan

## Kanpo estekak

* Susaren webgunea
* Datuak: Q12267760